
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 583 


26 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Βεγορίτιδας 
Νομού Πέλλας με την επωνυμία «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)». 1 

Τροποποίηση συστατικής πράξης Επιχείρησης με την 
επωνυμία Δημοτική Επιχείρηση Ανάπτυξης Δήμου 

Μενηίδος Ν. Πέλλας. 2 

Επικύρωση της 9/15.6.1999 απόφασης του Διοικητι¬ 
κού Συμβουλίου «Παιδικού Σταθμού Δήμου Λεβιδί- 
ου» Νομού Αρκαδίας που αφορά την κατάρτιση και 
ψήφιση του Οργανισμού Εσωτερικής Υπηρεσίας 
του Σταθμού. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αρ. 176637 απόφαση 
Συγκρότησης Νομοπαρασκευαστικής Επιτροπής 
για την αναθεώρηση του σχεδίου νόμου «Κώδικας 
Συμβολαιογράφων». 4 


ΑΠΟΦΑΣΕΙ Σ 

Αριθ. 3264 (1) 

Σύσταση Νομικού Προσώπου στο Δήμο Βεγορίτιδας Νο¬ 
μού Πέλλας με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθ. 203 του Π.Δ. 410/95 (Δ.Κ.Κ.). 

2. Τις διατάξεις του άρθρου 7 του Ν. 2503/97 (ΦΕΚ 
107/Τ.Α/30.5.97). «Διοίκηση, οργάνωση, στελέχωση της 
Περ/ρειας, ρύθμιση διατάξεωνγιατηνΤοπ. Αυτ/ση και άλ¬ 
λες διατάξεις. 

3. Την αριθμ. 80/2000 απόφαση του Δημοτικού Συμβου¬ 
λίου Βεγορίτιδας «Περί συστάσεως ιδίου Νομικού Προ¬ 
σώπου με την επωνυμία “Κέντρο Ανοιχτής Προστασίας 
Ηλικιωμένων (ΚΑΠΗ) Δήμου Βεγορίτιδας Ν. Πέλλας”». 

4. Τις διατάξεις του άρθ. 27 του Ν. 2081/92 (ΦΕΚ 154 


τ.Δ') αναφορικά με τον έλεγχο δαπανών που προκαλούν 
οι κανονιστικές πράξεις, αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» 
(Κ.Α.Π.Η.) Δήμου Βεγορίτιδας Νομού Πέλλας. 

2) . Σκοπός του Ν.Π. είναι: 

α) η πρόληψη βιολογικών, ψυχολογικών και κοινωνικών 
προβλημάτων των ηλικιωμένων, ώστε να παραμείνουν 
ισότιμα και ενεργά μέλη του κοινωνικού συνόλου, 
β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με προβλήματα και τις 
ανάγκες των ηλικιωμένων, 

γ) η έρευνα σχετικών θεμάτων με τους ηλικιωμένους 
όσον αφορά την υγεία τα κοινωνικά και άλλα προβλήματα 
τους. 

3) Το Νομικό Πρόσωπο θα διοικείται από δμελές Διοικη¬ 
τικό Συμβούλιο, του οποίου τα μέλη θα ορίζονται μαζί με 
αναπληρωτές από το Δημοτικό Συμβούλιο του ήτοι: 

α) Τον Δήμαρχο ή άλλο μέλος αιρετό ή μη, που ορίζεται 
από αυτόν, ως Πρόεδρο, 
β) Δύο (2) Δημοτικούς Συμβούλους και 
γ) δύο (2) δημότες ή κατοίκους του δήμου Βεγορίτιδας 
που έχουν ανάλογη επαγγελματική ή κοινωνική δράση ή 
ειδικές γνώσεις ανάλογα με τον σκοπό του Νομικού Προ¬ 
σώπου 

Το Δ. Σ. εκλέγει από τα μέλη του από τα μέλη του τον 
Αντιπρόεδρο και Γραμματέα. Η θητεία του Δ/κού Συμβου¬ 
λίου θα είναι 4ετής και θα ακολουθεί τη Δημοτική αρχή. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου Βεγορίτιδας 
1.000.000 δρχ. 
β) Κρατικές επιχορηγήσεις. 

γ) Εισφορές, δωρεές, κληρονομιές και κληροδοσίες, 
δ) Συνδρομές των μελών, 
ε) Έσοδα από εκδηλώσεις κ.λπ. 
στ) Πρόσοδοιτης περιουσίας του. 

5) Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Δ.Σ. ο οποίος σε 
περίπτωση απουσίας ή κωλύματος αναπληρώνεται από 
τον Αντιπρόεδρο. 

6) Από την απόφαση αυτή προκαλείται δαπάνη για το 
τρέχον έτος ύψους 1.000.000 δρχ. σε βάρος του Κ.Α. 
212.4 του προϋπολογισμού του Δήμου, ενώ για τα επόμε- 

να έτη η δαπάνη θα είναι ανάλογη και δεν μπορεί να προσ- 
διορισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 13 Απριλίου 2000 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 

Αριθ. 3364 (2) 

Τροποποίηση συστατικής πράξης Επιχείρησης με την 
επωνυμία Δημοτική Επιχείρηση Ανάπτυξης Δήμου Με- 
νηίδος Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277-284 και 291 του Π.Δ. 
410/95 (Δ. Κ.Κ.). 

2. Τις διατάξεις του Ν. 2503/97 (ΦΕΚ 107/Τ.Α/30-5-97). 
«Διοίκηση, οργάνωση, στελέχωσητης Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις». 

3. Τις διατάξεις του άρθρου 16του Ν.2539/97 «Συγκρό¬ 
τηση Πρωτοβάθμιας Τοπικής Αυτ/σης». 

4. Την αριθμ. 5316/15.7.99 απόφασή μας (ΦΕΚ 133/ 
τ. Ν.Π.Δ.Δ./15-8-99) «Περί συστάσεως Αμιγούς Δημοτι¬ 
κής Επιχειρήσεως με την επωνυμία «Δημοτική Επιχείρη¬ 
ση Ανάπτυξης Δήμου Μενηίδος». 

δ.Την αριθμ. 46/2000 απόφαση του Δ.Σ Δήμου Μενηί¬ 
δος περί «Τροποποίησης της συστατικής πράξης της Δη¬ 
μοτικής Επιχείρησης Ανάπτυξης Δήμου Μενηίδος». 

6. Τις διατάξεις του άρθ. 27 του Ν. 2081/92 (ΦΕΚ 154/Δ') 
«αναφορικά με τον έλεγχο δαπανών που προκαλούν οι κα¬ 
νονιστικές πράξεις, αποφασίζουμε: 

Τροποποιούμε την αριθμ. 5316/15.7.99 απόφασή μας 
(ΦΕΚ 133/τ. Ν.Π.Δ.Δ./15.8.99, με θέμα «Σύσταση Αμιγούς 
Δημοτικής Επιχειρήσεως με την επωνυμία «Δημοτική Επι¬ 
χείρηση Ανάπτυξης Δήμου Μενηίδος» ως προς την παρ. 3 
της συστατικής πράξης αυτής, έτσι ώστε να έχει ως εξής: 

Η Επιχείρηση διοικείται από 7μελές Διοικητικό Συμβού¬ 
λιο, που τα μέλη της ορίζονται από το Δημοτικό Συμβού¬ 
λιο. 

Από τα μέλη του διοικητικού συμβουλίου: 

α) Τα πέντε (5) μέλη είναι αιρετοί εκπρόσωποι του Δή¬ 
μου (Δημοτικοί Σύμβουλοι), έκτων οποίων το ένα προέρ¬ 
χεται από τη μειοψηφία, 

β) ένα (1) μέλος είναι εκπρόσωπος κοινωνικού φορέα 
της περιοχής και 

γ) ένα (1) είναι δημότης, κάτοικος του Δήμου, ο οποίος 
έχει πείρα ή γνώσεις σχετικά με το αντικείμενο της Επι¬ 
χείρησης. 

Κατά τα λοιπά ισχύει η αριθμ. 5316/15.7.99 απόφαση 
μας ως έχει. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Μενη¬ 
ίδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 17 Απριλίου 2000 

Ο Γ ενικός Γ ραμματέας Περιφέρειας 
ΧΑΡ. ΣΟΦΙΑΝΟΣ 


Αριθ. 4279 (3) 

Επικύρωση της 9/15.6.1999 απόφασης του Διοικητικού 
Συμβουλίου «Παιδικού Σταθμού Δήμου Λεβιδίου» Νο¬ 
μού Αρκαδίας που αφορά την κατάρτιση και ψήφιση του 
Οργανισμού Εσωτερικής Υπηρεσίας του Σταθμού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν.2539/1997 (ΦΕΚ 
244/Α/4.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης, 

2. Τις διατάξεις του άρθρου 12 του Ν.1188/1981 «Περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκεαπότοάρθρο26του Ν. 1832/89 και την 
παρ.δτου άρθρου 8του Ν.2307/1995 σχετικά με την προ¬ 
σαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

3. Τις διατάξεις 1,2,6,9 και 18παρ.12του Ν. 2503/1997 
(ΦΕΚ 107, τ.Α') σχετικά με τη διοίκηση, οργάνωση, στελέ- 
χωσητης Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις. 

4. Τις διατάξεις του Ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης όπως ισχύει με τις τροποποι¬ 
ήσεις του. 

5. Τις διατάξεις του άρθρου 27 του Ν. 2081/1992 με το 
οποίο προστέθηκε νέο άρθρο 29Α του Ν. 1558/1985 για 
τον έλεγχο δαπανών που προκαλούν οι κανονιστικές διοι¬ 
κητικές πράξεις. 

6. Τις διατάξεις του Π. Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

7. Τις διατάξεις των άρθρων 26, 198, 199, 200 παρ. 1,3 
και 4 και 203 του Δημοτικού και Κοινοτικού Κώδικα, 
Π.Δ/τος 410/1995 (ΦΕΚ231/Α'). 

8. Τις διατάξεις των Π.Δ/των 37α/1987 και 22/1990 περί 
μερικής επεκτάσεως των διατάξεων που ισχύουν για τους 
δημοσίους υπαλλήλους και τους υπαλλήλους των άλλων 
Νομικών Προσώπων και στους υπαλλήλους των ΟΤΑ. 

9. Την 1710/18.1.1999 απόφαση του Υπουργού Εσωτε¬ 
ρικών Δημόσιας Διοίκησης και Αποκέντρωσης (ΦΕΚ 
77/τ.Β'/8.2.1999) που αφορά τον ορισμό των ειδικών τυπι¬ 
κών προσόντων που απαιτούνται για την πρόσληψη με 
σύμβαση εργασίας ιδιωτικού δίκαιου ορισμένου χρόνου 
από τους ΟΤΑ πρώτης βαθμίδας για την κάλυψη παροδι¬ 
κών απρόβλεπτων και επειγουσών αναγκών. 

10. Τη Π2Β/4046/1997 (ΦΕΚ 1216/Β/1997) Κοινή Υπουρ¬ 
γική απόφαση, που αφορά τη μεταβίβαση του Κρατικού 
Παιδικού Σταθμού Λεβιδίου στο Δήμο Λεβίδιου Νομού 
Αρκαδίας. 

11. Την 31/1998 απόφαση του Δημοτικού Συμβουλίου 
Λεβιδίου, που αφορά τη σύσταση Νομικού Προσώπου 
Δημοσίου Δίκαιου με την επωνυμία «Παιδικός Σταθμός 
Δήμου Λεβιδίου». 

12. Την4661/16.4.1998απόφασητουΓενικούΓ ραμματέα 
Περιφέρειας Πελοποννήσου που αφορά τη σύσταση του 
Νομικού Προσώπου «Παιδικός Σταθμός Δήμου Λεβιδίου». 

13. Την 9/15.6.1999 απόφαση του Διοικητικού Συμβου¬ 
λίου του «Παιδικού Σταθμού Δήμου Λεβιδίου» που αφορά 
την κατάρτιση και ψήφιση του Οργανισμού Εσωτερικής 
Υπηρεσίας του Παιδικού Σταθμού. 

14. Την 232/1999 απόφαση του Δημοτικού Συμβουλίου 
Λεβιδίου, που αφορά την έγκριση του ανωτέρω οργανι¬ 
σμού Εσωτερικής Υπηρεσίας του Παιδικού Σταθμού Δή¬ 
μου Λεβιδίου. 

15. Τη σύμφωνη γνώμη του υπηρεσιακού Συμβουλίου 
Προσωπικού των ΟΤΑ όπως προκύπτει από το 3/7.3.2000 
πρακτικό του, για την κατάρτιση και ψήφιση του Οργανι¬ 
σμού Εσωτερικής Υπηρεσίας του Παιδικού Σταθμού. 

16. Την 10412/31.12.1997 απόφαση του Γενικού Γραμ¬ 
ματέα Περιφέρειας Πελοποννήσου «ανάθεση αρμοδιοτή¬ 
των και ασκήσεων αυτών κατ’ εντολή μας στο Διευθυντή 
Αυτ/σης και Αποκέντρωσης», αποφασίζουμε: 

Επικυρώνουμε την 9/15.6.1999 απόφαση του Διοικητι¬ 
κού Συμβουλίου του «Παιδικού Σταθμού Δήμου Λεβιδίου» 
Νομού Αρκαδίας που αφορά την κατάρτιση και ψήφιση 
του Οργανισμού Εσωτερικής Υπηρεσίας του Σταθμού, ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΛΕΒΙΔΙΟΥ 

ΚΕΦΑΛΑΙΟ 

ΠΡΩΤΟ ΟΡΓΑΝΩΣΗ ΥΠΗΡΕΣΙΩΝ 

Άρθρο Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις Υπηρεσίες του Παιδικού Σταθμού Δήμου Λεβιδίου 
συγκροτείτο Τμήμα Παιδικού Σταθμού. 

Άρθρο 2ο 

Το ανωτέρω Τμήμα απαρτίζουν τα παρακάτω γραφεία: 

α) Γραφείο Παιδαγωγικό (αυτοτελές). 

β) Γραφείο Διοικητικό-Λογιστικό (μη αυτοτελές). 

ΚΕΦΑΛΑΙΟ ΔΕΥΤΕΡΟ 

Οι αρμοδιότητες του τμήματος Υπηρεσιών του Παιδι¬ 
κού Σταθμού Δήμου Λεβιδίου και των γραφείων που το 
απαρτίζουν καθορίζεται από τον Κανονισμό λειτουργίας 
του Παιδικού Σταθμού. 

Άρθρο 3ο 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Το μόνιμο προσωπικό του Παιδικού Σταθμού υπάγεται 
στις διατάξεις του πρώτου μέρουςτουΝ. 1188/1981 «Πε¬ 
ρί κυρώσεωςτου Κώδικα Καταστάσεως Προσωπικού Ορ¬ 
γανισμού Τοπικής Αυτοδιοίκησης». 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

α) θέσεις Τεχνολογικής Εκπαίδευσης (Τ.Ε.) 

β) θέσεις Δευτεροβάθμιας Εκπαίδευσης (Δ.Ε.) 

γ) θέσεις Υποχρεωτικής Εκπαίδευσης (Υ.Ε.) 

Άρθρο 4ο 

ΕΙΣΑΓΩΓΙΚΟΣ ΒΑΘΜΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των τακτικών υπαλλήλων του 
κλάδου Τ.Ε. Τεχνολογικής Εκπαίδευσης είναι ο βαθμός Δ' 
και καταληκτικός βαθμός ο βαθμός Α'. 

2. Εισαγωγικός βαθμός των υπαλλήλων του κλάδου 
Υποχρεωτικής Εκπαίδευσης είναι ο βαθμός Ε' και κατα¬ 
ληκτικός ο βαθμός Β'. 


Άρθρο 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση και διαβάθμιση των θέσεων του τα¬ 
κτικού προσωπικού του Σταθμού κατά κατηγορία και κα¬ 
τά κλάδο σύμφωνα μετά Π.Δ.37α/87 και 22/90 ορίζονται 
ως εξής: 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Α' Κατηγορία Τ.Ε. (Τεχνολογικής Εκπαίδευσης). 

1. Τρεις θέσεις (3) του κλάδου ΤΕ9 Βρεφονηπιοκόμων 
με βαθμό Δ-Α. 

Β' Κατηγορία ΔΕ (Δευτεροβάθμιας Εκπαίδευσης). 

1. Μια θέση (1)του κλάδου ΔΕ8 (Βοηθών βρεφοκόμων- 
παιδοκόμων). 

ΔΙΟΙΚΗΤΙΚΟ-ΛΟΓΙΣΤΙΚΟ ΠΡΟΣΩΠΙΚΟ 

Κατηγορία ΔΕ (Δευτεροβάθμιας Εκπαίδευσης). 

1. Μία (1) θέση του κλάδου ΔΕΙ Διοικητικού-Λογιστικού 
με βαθμό Δ-Α. 

ΜΑΓΕΙΡΑΣ 

1. Μία (1) θέση ΔΕ32 Μαγείρου. 

ΒΟΗΘΗΤΙΚΟ ΠΡΟΣΩΠΙΚΟ 

Κατηγορία ΥΕ (Υποχρεωτικής Εκπαίδευσης) 

1. Μία (1) θέση ΥΕ14 (βοηθού μαγείρου) με βαθμό Ε-Β. 

2. Δύο (2) θέσεις ΥΕ16 (Προσωπικού καθαριότητας) με 
βαθμό Ε-Β. 

ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Μια (1) θέση ΥΕ βοηθητικού προσωπικού μαγείρου. 

Η προηγούμενη θέση κενούμενη με οποιονδήποτε τρό¬ 
πο καταργείται. 

ΕΠΟΧΙΑΚΟ ΠΡΟΣΩΠΙΚΟ 

Δύο άτομα διαφόρων ειδικοτήτων που θα προσλαμβά¬ 
νονται σύμφωνα με τις ισχύουσες διατάξεις. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ ΚΑΙ 
ΠΡΟΪΣΤΑΜΕΝΟΥ ΓΡΑΦΕΙΟΥ-ΚΑΘΗΚΟΝΤΑ. 

1. ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Χρέη προϊσταμένου ασκεί ένας υπάλληλος των κλάδων 
ΤΕ Βρεφονηπιοκομίας που ορίζεται με απόφαση του Υπη¬ 
ρεσιακού Συμβουλίου και σε περίπτωση που δεν έχει ορι¬ 
στεί καθήκοντα ασκεί ο αρχαιότερος των υπαλλήλων των 
παραπάνω κλάδων. Ειδικότερα: 

1. Παρίσταται στις συνεδριάσεις του Διοικητικού Συμ¬ 
βουλίου ως εισηγητής. Εισηγείται στα θέματα της ημερή¬ 
σιας διάταξης που καταρτίζεται από τον Πρόεδρο του Δι¬ 
οικητικού Συμβουλίου και εκφέρει γνώμη γι’ αυτά η οποία 
καταχωρείται στα πρακτικά της Συνεδρίασης 

2. Φροντίζει για τη πιστή εφαρμογή της κείμενης Νομο¬ 
θεσίας του Κανονισμού Λειτουργίας του Σταθμού των 
εγκυκλίων και οδηγιών του Δήμου και για την πιστή εκτέ¬ 
λεση των αποφάσεων του Δ.Σ. 

3. Προίσταται όλωντων υπαλλήλωντου Σταθμού ασκώ¬ 
ντας όλες τις αρμοδιότητες που ορίζονται από τις κείμε¬ 
νες διάταξεις, παρακολουθεί και συντονίζει το έργο τους, 
παρακολουθεί και συντονίζει το έργο τους ανάλογα με τις 
ανάγκες που παρουσιάζονται κάθε φορά 

4. Συγκαλεί μια φορά το μήνα τουλάχιστον το προσωπι¬ 
κό του Σταθμού με το οποίο συζητά θέματα που αφορούν 
τη λειτουργία του και το ενημερώνει για ό,τι απασχολείτο 
Σταθμό. 

5. Τηρεί την εμπιστευτική αλληλογραφία του Σταθ- 

μού,καθώς επίσης και την υπόλοιπη αλληλογραφία αυ¬ 
τού, εφόσον για την τελευταία αυτή περίπτωση δεν υπη¬ 
ρετεί υπάλληλος του κλάδου Διοικητικού - Λογιστικού ή 
Διαχειριστών, ή υπηρετεί αλλά απουσιάζει ή κωλύεται, 
υπογράφει δε τα έγγραφα εκείνα για τα οποία έχει εξου¬ 
σιοδοτηθεί από το Δ.Σ. 

6. Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας αυτού. 

7. Κρατεί τα κλειδιά του Σταθμού (3) από τα οποία τα 
δύο παραδίδονται καθημερινά σ’ έναν υπάλληλο του κλά¬ 
δου Βρεφονηπιοκομίας (προσ.) ήΔιοικητικού-Λογιστικού 
καθώς επίσης και σ’ ένα υπάλληλο από το υπόλοιπο προ¬ 
σωπικό που εκτελεί πρωινό ωράριο εργασίας αλλά και σε 
κάθε άλλο υπάλληλο όταν παρίσταται ανάγκη. 

8. Κρατεί το ένα από τα δύο κλειδιά της αποθήκης (το 
άλλο το κρατά υπάλληλος του κλάδου Δ/κού-Λογ/κού και 
σε περίπτωση που δεν υπηρετεί τέτοιος υπάλληλος ή 
υπηρετεί αλλά κωλύεται ή απουσιάζει από το νόμιμο ανα¬ 
πληρωτή του) προϊσταμένου τμήματος. 

9. Αναπληρώνει τους βρεφονηπιοκόμους όταν αυτοί 
απουσιάζουν ή κωλύονται. 

10. Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

11. Συνεργάζεται με τον υπάλληλο του κλάδου Διοικητι- 
κού-Λογιστικού ή Διαχειριστών και το Διοικητικό Συμβού¬ 
λιο για την κατάρτιση του ετήσιου προϋπολογισμού εσό¬ 
δων και εξόδων του Σταθμού καθώς και του Απολογισμού 
και Ισολογισμού τούτου. 

12. Επιμελείται για τον εφοδιασμό του Σταθμού που 
πραγματοποιείται από τον υπάλληλο των κλάδων Διοικη¬ 
τικού - Λογιστικού ή Διαχειριστών, όσον αφορά τα ανα¬ 
γκαία τρόφιμα και λοιπά είδη και υλικά καθώς και για τη 
φύλαξη, συντήρηση και διάθεση αυτών. 

13. Ενημερώνει τον Πρόεδρο του Διοικητικού Συμβου¬ 
λίου του Παιδικού Τμήματος για τα εισερχόμενα κάθε φο¬ 
ρά έγγραφα στον Παιδικό Σταθμό. 

14. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο, στην οποία παρευρίσκεται ο ίδιος ένα από τα 
μέλη του Δ.Σ. οι υπάλληλοι του παιδαγωγικού τμήματος 
και αν το επιθυμούν ο Γιατρός του Σταθμού και το λοιπό 
προσωπικό αυτού. 

Σκοπός της συγκέντρωσης αυτής είναι αφ’ ενός μεν η 
ανταλλαγή απόψεων για τα λειτουργικά θέματα μεταξύ 
γονέων και κηδεμόνων και της Διοίκησης του Σταθμού, 
αφ’ ετέρου δε η ενημέρωση των γονέων από το Παιδαγω¬ 
γικό Προσωπικό σε θέματα ψυχοσωματικής ανάπτυξης 
των παιδιών, συμβουλές από το γιατρό του Σταθμού σε 
θέματα υγιεινής και γενικά, συνεργασίες γονέων και προ¬ 
σωπικού του Σταθμού,για τη σωστή λειτουργία του Παι¬ 
δικού Σταθμού. 

15. Τηρείτο βιβλία της Διοίκησης του Παιδικού Σταθμού 
ως εξής: 

α) Το βιβλίο παρουσίας προσωπικού. 

β) Βιβλίο εμπιστευτικού πρωτοκόλλου. 

γ) Βιβλίο παρατηρήσεων του Δ.Σ. 

16. Συνυπογράφει με τον υπεύθυνο διαχειριστή τα δελ¬ 
τία εισαγωγής. 

17. Υπογράφει τις μισθοδοτικές καταστάσεις των απο¬ 
δοχών προσωπικού οι οποίες συντάσσονται από το δια¬ 
χειριστή. 

18. Παρακολουθεί κι ελέγχει σε τακτά χρονικά διαστή¬ 
ματα βιβλία διαχείρισης και διοίκησης και λοιπά παρα¬ 


στατικά στοιχεία που τηρεί ο υπάλληλος του κλάδου Διοι- 
κητικού-Λογιστικού ή Διαχειριστών 

19. Ασκείτο καθήκοντα του υπαλλήλου των κλάδων Δι- 
οικητικού-Λογιστικού όταν δεν υπάρχει.απουσιάζει ή κω¬ 
λύεται ο υπάλληλος τα εκτελεί κάθε άλλη Δ/κή-Παιδαγω- 
γική εργασία όταν παραστεί ανάγκη 

20. Όταν δεν υπηρετεί ο Προϊστάμενος Τμήματος ή 
απουσιάζει ή κωλύεται όλα τα παραπάνω καθήκοντα 
ασκεί ο νόμιμος αναπληρωτής του. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΠΑΙΔΑΓΩΓΙΚΟΥ 
ΓΡΑΦΕΙΟΥ 

1. Προϊστάμενος του Παιδιαγωγικού Γραφείου του 
Σταθμού ασκεί υπάλληλος του κλάδου ΤΕ Βρεφονηπιο¬ 
κομίας που ορίζεται από το Υπηρεσιακό Συμβούλιο (με 
απόφαση του) και σε περίπτωση που δεν έχει ορισθεί από 
το Υπηρεσιακό Συμβούλιο καθήκοντα ασκεί ο αρχαιότε¬ 
ρος των παραπάνω κλάδων. 

2. Είναι υπεύθυνος για την τήρηση Εκπαιδευτικού Προ¬ 
γράμματος 

3. Προΐσταται των υπαλλήλων του γραφείου του ήτοι 
του Εκπαιδευτικού και Βοηθητικού Προσωπικού. 

4. Εισηγείται στον προϊστάμενο του Τμήματος την προ¬ 
μήθεια του αναγκαίου εποπτικού υλικού. 

5. Παρίσταται στις συγκεντρώσεις γονέων και κηδεμό- 
νωντου Σταθμού.Τηρείτο βιβλίο διδαχθείσας ύλης. 

Στο βιβλίο αυτό καταχωρούν και υπογράφουν καθημε¬ 
ρινά ο ίδιος και οι υπάλληλοι Βρεφονηπιοκομίας τη διδα- 
χθείσα ύλη. 

6. Τηρείτο βιβλία διοίκησης του Σταθμού 

7. Ασκεί και όλα τα καθήκοντα των υπαλλήλων κλάδου 
Βρεφονηπιοκομίας 

8. Αναπληρώνει τον προϊστάμενο του Τμήματος σε πε¬ 
ρίπτωση απουσίας του και ασκεί άλατα καθήκοντα αυτού. 

Άρθρο 7ο 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

1. ΚΛΑΔΟΥ ΒΡΕΦΟΝΗΠΙΟΚΟΜΊΑΣ 

α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικία τους. 

β) Εισηγούνται στον προϊστάμενο του Τ μήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’αυτές. 

γ) Επιβλέπουν για την υγιεινή,την καθαριότητα,τον αε¬ 
ρισμό, την τακτοποίηση και τη θερμοκρασία των αιθου¬ 
σών τους. 

δ) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο. 

ε) Είναι υπεύθυνοι και υπόλογοι για τα εποπτικά μέσα 
διδασκαλίας,το εκπαιδευτικό υλικό και γενικά για κάθε 
αντικείμενο που τους έχει διατεθεί. 

στ) Παρακολουθούν τη διανομή φαγητού στα παιδιά 
που προγραμματοποιείται από το βοηθητικό προσωπικό 
μαγείρου και καθαρισμού. 

ζ) Φροντίζουν τα παιδιά την ώρα του φαγητού και της 
ανάπαυσήςτους. 

η) Διατηρούν επαφή με τους γονείς και τους ενημερώ¬ 
νουν για τη συμπεριφορά και τη ψυχοσωματική υγεία των 
παιδιών τους. 

θ) Βοηθούντον Προϊστάμενο όπου απουσιάζει ο διαχει¬ 
ριστής στη διαχειριστική εργασία. 

Εκτελούν κάθε εργασία σ’ έκτακτη ανάγκη με υπόδειξη 
του Προϊσταμένου τμήματος. 

2. ΚΛΑΔΟΥ ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και απο¬ 
χώρησή τους από το Π.Σ. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού τους προγράμματος. 

3. Βοηθούν τα παιδιά την ώρα φαγητού και ιδιαίτερα τα 
μικρότερα την ώρα της ξεκούρασης,την ώρα του παιχνι¬ 
διού στην αυλή και πάντα με τις υποδείξεις των βρεφονη- 
πιαγωγών. 

4. Εξυπηρετούντο νήπια στηντουαλέττα και τη στιγμή 
του πλυσίματος τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο - ποδιές) 

3. ΚΛΑΔΟΥ ΜΑΓΕΙΡΟΥ - ΒΟΗΘΗΤΙΚΟΥ ΠΡΟΣΩΠΙΚΟΥ 

Α) ΜΑΓΕΙΡΟΥ 

Ο υπάλληλος που ασκείτο καθήκοντα μαγείρου. 

α) Παραλαμβάνει από το διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

β) Είναι υπεύθυνος για την επιμελή , την έγκαιρη παρα¬ 
σκευή φαγητού σύμφωνα με το διαιτολόγιο και ποσοτο- 
λόγιο που ισχύουν. 

γ) Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα,συντήρηση,σωστή χρήση και φύλαξη των 
μαγειρικών σκευών και λοιπών ειδών εστιάσεως καθώς 
και για την υγιεινή κατάσταση των χώρων του μαγειρι¬ 
ού,ευθύνεται δε για την απώλεια ή καταστροφή σκευ¬ 
ών,ειδών και συσκευών του μαγειρείου. 

δ) Φροντίζει για την έγκαιρη τακτοποίηση των προμηθευ- 
ομένων τροφίμων και ειδών καθαριότητας στους κατάλλη¬ 
λους χώρους αποθήκευσης και είναι υπεύθυνος για την κα¬ 
θαριότητα και τάξη των χώρων της αποθήκευσης αυτών. 

Β) ΒΟΗΘΟΥ ΜΑΓΕΙΡΟΥ 

α) Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
και σε περίπτωση έλλειψης αυτού από το προσωπικό κα¬ 
θαριότητας βοηθητικών εργασιών με υπόδειξη του Προϊ¬ 
σταμένου του τμήματος 

β) Εκτελεί κάθε άλλη εργασία ο ίδιος καθώς και ο βοη¬ 
θός,όταν υπάρχει,σε περίπτωση έκτακτης ανάγκης με 
υπόδειξη του Προϊσταμένου τμήματος. 

γ) Σε περίπτωση που δεν υπηρετεί διαχειριστής ή απου¬ 
σιάζει ο Προϊστάμενος Τμήματος ή ο αναπληρωτής 
του,κρατεί το δεύτερο κλειδί της αποθήκης. 

Γ) ΥΠΑΛΛΗΛΩΝ ΚΛΑΔΟΥ ΠΡΟΣΩΠΙΚΟΥ ΚΑΟΑΡΙΟΤΗ- 
ΤΑΣ-ΒΟΗΘΗΤΙΚΩΝ ΕΡΓΑΣΙΩΝ 

1) Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Παιδικού Σταθμού 
εκτός εκείνων του μαγείρου και της αποθήκης. 

2) Είναι αποκλειστικά υπόλογοι για το γενικό ιματισμό του 
Σταθμού που παραλαμβάνουν από τον υπάλληλο κλάδου 
Διοικητικού-Λογιστικού εκτός απ’ αυτά που χρησιμοποιού¬ 
νται από το παιδαγωγικό προσωπικό και είναι υποχρεωμένο 
για την καλή συντήρηση, καθαριότητα,φύλαξη,είναι δε υπό¬ 
λογος για την απώλεια ή καταστροφή αυτού. 

3) Βοηθούν το μάγειρα στην προετοιμασία φαγητού 
στην περίπτωση που δεν υπάρχει βοηθός. 

4) Φροντίζουν για τη διανομή φαγητού καιπαρευρίσκο- 


νται στην τραπεζαρία κατά την ώρα του φαγητού, βοη¬ 
θούν δετά νήπια καθ’ όλη τη διάρκεια του φαγητού. 

5) Φροντίζουν μετά το τέλος του φαγητού για την καθα¬ 
ριότητα των νηπίων. 

6) Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
αυτής (μεταφέρουν πιάτα, πόδιες στην κουζίνα, καθαρί¬ 
ζουν τα τραπέζια,τυχόν λερωμένα καρεκλάκια, σκουπί¬ 
ζουν και σφουγγαρίζουν όλο το χώρο της τραπεζαρίας 
καθώς και όλο το κτίριο). 

7) Βοηθούν τα νήπια για την προετοιμασία ανάπαυσης 
τους καθώς και κατά την προετοιμασία αποχώρησης τους. 

8) Σε περίπτωση ασθένειας ή κωλύματος του μαγείρου 
ή υπαλλήλου του ιδίου κλάδου εκτελούν τα καθήκοντα 
αυτών εκ περιτροπής με υπόδειξη του Προϊσταμένου του 
τμήματος ή των προϊσταμένων γραφείων. 

9) Καθαρίζουν τα παιδιά στηντουαλέττα τ’ αλλάζουν αν 
κάνουν εμμετό ή λερωθούν. Εκτελούν κάθε άλλη εργασία 
με υπόδειξη του Προϊσταμένου τους 

ΚΑΘΗΚΟΝΤΑ ΥΠΑΛΛΗΛΩΝ ΚΛΑΔΟΥ ΔΙΟΙΚΗΤΙΚΟΥ- 
ΛΟΓΙΣΤΙΚΟΥ 

1) Εκτελεί χρέη γραμματέα στο Δ.Σ. και καταχωρεί τις 
αποφάσεις που λαμβάνονται απ’ αυτό στο Βιβλίο Πρακτι¬ 
κών Συνεδριάσεων του Δ.Σ. 

2) Είναι υπεύθυνος για την προμήθεια τροφίμων των ει¬ 
δών καθαριότητας για όλα τα είδη που εισέρχονται στον 
Παιδικό Σταθμό καθώς και για τη φύλαξη και εξαγωγή 
τους,όπως και για τον καθορισμό ποσοτήτων. 

3) Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Π.Σ. 

4) Εκδίδει και συνυπογράφει με τον Πρόεδρο και τον 
ελεγκτή του Δ.Σ. διπλότυπες αποδείξεις είσπραξης, τις 
επιταγές και γενικά όλα τα έσοδα και έξοδα του Π .Σ. 

5) Εκδίδει και συνυπογράφει με τον προϊστάμενο του 
τμήματος τα δελτία εισαγωγής πόσης φύσεως υλικού. 

6) Εκδίδει και συνυπογράφει με το μάγειρα τα δελτία 
εξαγωγής υλικού καθημερινώς. 

7) Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφορών (αλλαγή Μ.Κ. χρον. κ.λπ.) του προ¬ 
σωπικού και τις πληρωμές αυτού. Τις καταστάσεις τις 
υπογράφει ο Προϊστάμενος του Παιδικού Σταθμού. 

8) Τηρεί όλα τα Διοικητικά και Διαχειριστικά Βιβλία 
εκτός εκείνων που τηρεί ο Προϊστάμενος του Παιδικού 
Σταθμού. 

9) Εκδίδει και συνυπογράφει με τον Πρόεδρο του Δ.Σ. 
και τον ελεγκτή τις απαραίτητες επιταγές και αναλαμβά¬ 
νει από τον τηρούμενο λογαριασμό του Παιδικού Σταθ¬ 
μού στο πιστωτικό κατάστημα τα σχετικά χρηματικά ποσά 
για την τακτοποίηση των πληρωμών. 

Δεν έχει δικαίωμα όμως να έχει στα χέρια του ποσό πά¬ 
νω από το προβλεπόμενο 40.000 δρχ 

10) Καταχωρούν κάθε ημέρα στα διαχειριστικά βιβλία, 
στην εισαγωγή και εξαγωγή τροφίμων και παντός είδους 
υλικά που θα εισαχθεί ή θα εξαχθεί από τον Παιδικό Σταθμό. 

Άρθρο 8ο 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ. 

Για την επιλογή των Προϊσταμένων του τμήματος και 
των γραφείων που το απαρτίζουν εφαρμόζονται οι διατά¬ 
ξεις του άρθρου 36 του Ν.2190/1994 «Σύσταση Ανεξάρ- 

τητης Αρχής για την επιλογή προσωπικού και ρύθμιση θε¬ 
μάτων διοίκησης» (ΦΕΚ 28/5.3.1994) 

Η τοποθέτηση των προϊσταμένων που έχουν κριθεί από 
το Υπηρεσιακό Συμβούλιο πραγματοποιείται τελικά στην 
αντίστοιχη οργανική μονάδα για τρία χρόνια. 

Η τοποθέτησή τους γίνεται με απόφαση του Προέδρου 
του Δ.Σ.. Οιτοποθετηθέντες προϊστάμενοι ασκούντο κα¬ 
θήκοντα τους μέχρι τυχόν επανεκλογής τους ή την τοπο¬ 
θέτηση νέων προϊσταμένων. 

Άρθρο 9ο 

ΠΡΟΣΟΝΤΑ ΔΙΟΡΙΣΜΟΥ 

Τα τυπικά προσόντα διορισμού υπαλλήλων που απαι¬ 
τούνται για τις αντίστοιχες θέσεις ορίζονται από τις δια¬ 
τάξεις του Π.Δ. 37α της 26.1.1987 ΦΕΚ 11 της 4.2.87 και 
του Π.Δ. 22 της 22.1.1990 ΦΕΚ 7 τεύχος Α' «Μερική επέ¬ 
κταση διατάξεων που ισχύουν για τους δημόσιους υπαλ¬ 
λήλους και τους υπαλλήλους των Οργανισμών Τοπικής 
Αυτοδιοίκησης». 

Άρθρο 10ο 

Για τη σχέση εργασίας, το διορισμό, τα καθήκοντα την 
εξέλιξη μισθολογική - βαθμολογική και γενικά ό,τι αφορά 
το μόνιμο προσωπικό του Παιδικού Σταθμού ισχύουν οι 
διατάξεις που αφορούν το προσωπικό του πρώτου μέ¬ 
ρους του Ν. 1188/1981 «Περί κυρώσεως του Κώδικα περί 
καταστάσεως προσωπικού Οργανισμών Τοπικής Αυτοδι¬ 
οίκησης» (ΦΕΚ 204/31.7.1981, τεύχος Α'). 


Άρθρο 11ο 

Από τις διατάξεις της παρούσας απόφασης προκαλεί- 
ται ετήσια δαπάνη σε βάρος του προϋπολογισμού του 
Παιδικού Σταθμού Δήμου Λεβιδίου ύψους 50.000.000 δρχ 

Άρθρο 12ο 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Απριλίου 2000 

Με εντολή Γ ενικού Γ ραμματέα Περιφέρειας 
Η Προϊσταμένη της Διεύθυνσης 
ΕΥΑΓΓΕΛΙΑ ΚΑΤΣΑΪΤΗ 


ΔΙΟΡΘΩΣΕΙΣ ΣΦΑΛΜΑΤΩΝ (4) 

Στην υπ’ αρ. 176637 απόφαση Συγκρότηση Νομοπαρα¬ 
σκευαστικής Επιτροπής για την αναθεώρηση του σχεδίου 
νόμου «Κώδικας Συμβολαιογράφων» που δημοσιεύτηκε 
στο ΦΕΚ 1232/4.12.1998 τ.Β' επιφέρεται η πιο κάτω διόρ¬ 
θωση: 

Στη σελίδα 14578 στήλη 2η και στίχο 13ο έκτων κάτω 

από το λανθασμένο «2. Δήμητρα Κυριτσάκη.» 

στο σωστό: «2. Δημήτριο Κυριτσάκη.» . 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

β-ΓΠ3ίΙ: \Λ/θβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































